section_heading: Povijest sastava
paragraph_text: Sastav Dinar je prvi nastup imao 1980.<ref> U početku Dinar je svirao kao predgrupa poznatijim sastavima a svoj prvi glazbeni materijal snimaju u prosincu 1982. u banjolučkom studiju Plazma. Članovi sastava su se u početku često mijenjali da bi se kasnije formirala stalna postava koju su činili: Edin Tahirović (vokal), Saša Obradović (gitara), Zlatko Prpa (bas) i Zoran Milosavac (bubnjevi). Prva uspješnica, i vjerojatno njihova najpoznatija pjesma, "Bahra", snimljena je 1983. Prvi album Kad Dinar dodje na vlast, snimljen je 1984. a objavljen 1985. godine. U to vrijeme Dinar je bio predgrupa sastava Bijelo dugme, a kasnije održavaju koncerte u sarajevskoj Skenderiji, zagrebačkom Domu sportova i beogradskom Sajmištu. Svi stalni članovi, osim Edina Tahirovića - Tahira, napuštaju sastav osnivajući sastav Žigolo, dok Tahir priprema materijal za drugi album Priroda i društvo, koji je objavljen 1986. Sastav se ponovno okuplja u originalnom sastavu 1988. i objavljuju novi album Do zadnjeg dinara 1989. godine. Dinar je tijekom svog postojanja surađivao i održavao koncerte s drugim poznatim sastavima, prvenstveno onim koji su pripadali žanru novog primitivizma.